晝卧偶成用前韵
作者：慕容彥逢
朝代：宋

paragraphs: 我如邊孝先，性愛日晝眠。
眠眠曷能寐，愁思如湧泉。
東風穆穆和，午影遲遲延。
憂多首自旋，猶如瞰面淵。
人皆喜春色，而我今猶然。
叱奴啟南窗，欹枕望青天。
浮雲來飄飄，飛鳥去還還。
望眼無窮極，移卧窗之前。
焉能夢栩栩，徒自腹便便。
悠思慕范蠡，心形得兩捐。
輕舟泛五湖，短棹鼓清漣。
規矩不我制，所意成方圓。